1992માં શ્રીનગરના લાલચોકમાં હું ત્રિરંગો ઝંડો ફરકાવવા ગયો. 26 જાન્યુઆરી હતી. દેશભરમાં ઉચાટ હતો - શું થશે? હજી તો ધ્વજ ચડાવીને વિધિ પતાવીને હું એરપોર્ટ પહોંચ્યો અને મને બે ટેલિફોન મળ્યા. પહેલો ફોન હતો પ્રમુખસ્વામીજીનો. બીજો ફોન મારી માતાનો. ધ્વજવંદન, શ્રીનગર, આંતકવાદ અને એક સંત. પ્રમુખસ્વામીજીનો પહેલો પ્રશ્ન હતો, 'ભાઈ, ભગવાન સ્વામિનારાયણ બધું જ સારું કરશે. તું સહીસલામત આવી ગયો?' હજુ તો હું શ્રીનગરના એરપોર્ટ પર હતો. એ દિવસે તો આટલી ટેક્નોલોજી પણ નહોતી કે ખબર પડે કે કેટલે પહોંચ્યા! પણ એક જાગ્રત સંત, એક જાગતિક સંત હતા પ્રમુખસ્વામી મહારાજ! એમની પ્રત્યેક બાબતો અને નાતો પણ એવો હતો.